Jegyzőkönyv

2016július 13. napján 19,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő

**Igazoltan távol:** Szabó Gyuláné képviselő

 Dr. Horváth Renáta igazgatási ügyintéző, Szita Gabriella jegyző megbízása alapján

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a közművelődési érdekeltségnövelő támogatás iránti pályázati kérelem benyújtását nevezte meg. A képviselő-testület 4 igen egyhangú szavazattal a polgármester előterjesztésére az alábbi napirendet fogadta el.

**Napirend:**

1. **Közművelődési érdekeltségnövelő támogatásra pályázat benyújtása
Előadó: Farkas Tiborné polgármester**
2. **Egyebek**

**Napirend tárgyalása:**

1. **Közművelődési érdekeltségnövelő támogatásra pályázat benyújtása
Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette a mellékletben szereplő pályázati kiírást, valamint a beérkezett árajánlatokat. Elmondta, hogy a tervezett beruházás összköltsége 4.017.756. Ft, amelyből 402.000. Ft önrészt az önkormányzatnak kell biztosítania a költségvetés terhére. Kérte a képviselőket mondják el véleményüket az előterjesztéssel kapcsolatban.

Kérdés, hozzászólás nem hangzott el.

**Farka Tiborné polgármester:** Indítványozta, hogy az önkormányzat nyújtson be pályázatot Magyarország 2016. évi költségvetéséről szóló 2015. évi C. törvény 3. melléklet II. 5. a) pontja szerinti közművelődési érdekeltségnövelő támogatásra.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen egyhangú, minősített többségű szavazattal a következő határozatot hozta:

**Gősfa Község Önkormányzati Képviselő-testületének
21/2016.(VII.13.) számú határozata**

Gősfa Község Önkormányzati Képviselő-testülete pályázatot nyújt be az emberi erőforrások minisztere által meghirdetett Magyarország 2016. évi központi költségvetéséről szóló 2015. évi C. törvény 3. melléklet II. 5. a) pont szerinti közművelődési érdekeltségnövelő támogatásra.

A tervezett beruházás összköltsége 4.017.756. Ft, azaz négymillió – tizenhétezer - hétszázötvenhat forint.

Az igényelt támogatás mértéke 3.615.756. Ft, azaz hárommillió – hatszáztizenötezer – hétszázötvenhat forint.

Gősfa Község Önkormányzata a pályázat megvalósításához 402.000. Ft, négyszázkettőezer forint összegű önerőt biztosít az önkormányzat 2016. évi költségvetése tartalék sora terhére.

A képviselő-testület felhatalmazza a polgármestert a pályázat határidőre történő benyújtására.

 **Felelős: Farkas Tiborné polgármester**

 **Határidő: azonnal**

Egyéb nem hangzott el, a polgármester bejelentette, hogy az elfogadott napirendet a képviselő-testület megtárgyalta, megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 19,30 órakor bezárta.

**K.m.f.**

 **Farkas Tiborné Szita Gabriella
 polgármester jegyző**